Eerste Kamer

Eerste Kamer der Staten-Generaal er førstekammeret (overhuset) i det nederlandske parlamentet, Generalstatene. Det holder sine møter i Binnenhof i Haag. Eerste Kamer har 75 medlemmer som velges indirekte av Nederlands tolv provinser for en periode på fire år. Parlamentskammeret blir også kalt senatet (Senaat) og medlemmene for senatorer. Dersom man bruker uttrykket Kamer alene, menes som oftest det politisk viktigere andrekammeret, Tweede Kamer som er direkte valgt av folket. Se også Liste over presidentene for Eerste Kamer der Staten-Generaal Eksterne lenker (nl) Offisielt nettsted (en) Eerste Kamer – kategori av bilder, video eller lyd på Commons